laion/Wikipedia-Exotic huggingface dataset:
דוד שמחון

הרב דוד שמחון הוא רב שכונת קריית היובל בירושלים ומנהל התיכון בישיבת ירושלים לצעירים. לשעבר יו"ר הדירקטוריון בחברת פרזות. כיהן בעבר כרב שירותי הכבאות וההצלה וכחבר מועצת עיריית ירושלים. שירת בצבא בחיל השריון, במהלך שירותו יצא לחופשת לימודים בישיבת מרכז הרב והוסמך לרבנות. במילואים שירת כמפקד גדוד שריון בדרגת סגן-אלוף. בראשית שנות השמונים הקים גרעין תורני בשכונת קריית יובל, בעצת רבו הרב אברהם אלקנה כהנא שפירא, ולאחר מספר שנים נתמנה לרב השכונה, תפקיד בו הוא מכהן עד היום. שימש במשך שנים כר"מ בישיבת ירושלים לצעירים, וכיום מנהל את התיכון בישיבה ומעביר שיעורים במחשבת ישראל. כיהן כחבר מועצת עיריית ירושלים מטעם המפד"ל, והיה מחזיק תיק החירום בעיר, הממונה גם על שירותי הכבאות וההצלה העירוניים. במסגרת תפקיד זה, נחשף לצורך בתקן רב לשירותי הכיבוי, ופעל לתיקנונו. משנוצר תקן זה, אייש אותו בהתנדבות. במשך למעלה מעשור (עד שנת 2015) כיהן כיו"ר דירקטוריון בפרזות, חברה ממשלתית ישראלית שעיסוקה העיקרי הוא אכלוס וניהול יחידות דיור ציבורי וניהול בתי דיור מוגן בירושלים. נשוי ומתגורר בשכונת קריית יובל בירושלים. י"ז בתמוז: יום לראיית סגולת אחדות, באתר ערוץ 7, 17 ביולי 2003 שיעור בכנס התעוררות לזכר הרב עובדיה יוסף, באתר ערוץ מאיר. אחדות בעם ישראל, שיעורו של הרב שמחון באתר ישיבה. יומן ערוץ 7, שבוע של בכי, תפילה ושירת נשמה, באתר ערוץ 7, 13 במרץ 2008 דוד שמחון, דף שער בספרייה הלאומית י"ז בתמוז: יום לראיית סגולת אחדות, באתר ערוץ 7, 17 ביולי 2003 דב גיל-הר, מחדל הדיור הציבורי בי-ם: 150 מיליון שקל בקופה ועדיין אין דירות לזכאים, באתר nana10‏, 21 בפברואר 2015
עומר (חקלאות)

עומר (אפשר גם לקרוא בשם: עמר) הוא קבוצת שיבולים המאוגדות יחדיו, אלומה. מקור השם מספר דברים - "כי תקצר קצירך בשדך ושכחת עמר בשדה - לא תשוב לקחתו, לגר ליתום ולאלמנה יהיה" (דברים, כ"ד, י"ט). פסוק נוסף בו מוזכרת המילה עומר בהקשר זה הוא מספר ויקרא - "והבאתם את עמר ראשית קצירכם אל הכהן. והניף את העמר לפני ה' לרצנכם... וספרתם לכם ממחרת השבת מיום הביאכם את עמר התנופה, שבע שבתות תמימת תהיינה" (ויקרא, כ"ג, י'–ט"ז). בהקשר זה יש המפרשים את השימוש במילה עמר כמידה - עשירית האיפה גרגירי שעורה, ויש המפרשים כשיבולים. ערמה של עומרים או אלומות נקראת גדיש. בנוסף למובן המילה הלקוח מתחום בחקלאות (צרור שיבולים), למילה עמר ישנם 3 מובנים נוספים:   מידת נפח - עשירית הָאֵיפָה: "וְהָעֹמֶר עֲשִׂרִית הָאֵיפָה הוּא" (שמות, ט"ז, ל"ו)   כינוי לראשית קציר השעורים, המיועד לטקס הודיה בבית המקדש - עֹמֶר תְּנוּפָה. "וְהֵנִיף אֶת הָעֹמֶר..." (ויקרא, כ"ג, י"א)  ספירת העומר היא מצווה ביהדות המופיעה בתורה לספור כל יום במשך 49 ימים החל מהקרבת קורבן העומר. ביום החמישים של הספירה חוגגים את חג השבועות, שנקרא כך על שם שבעת השבועות של הספירה. ביום השלושים ושלושה ( ל"ג ) לספירת העומר אנו חוגגים את ל"ג בעומר. ספירת העומר היא גם כינויה של תקופה זו, שבה חלה מצוות הספירה. חג העומר - חג חקלאי שחודש בקיבוץ רמת יוחנן ובעקבותיו בקיבוצים נוספים. בין אביב לקציר, באתר האקדמיה ללשון העברית עמר עמר תבואה חדשה, באתר פארק נאות קדומים הגבעתרון "ים השיבולים", סרטון באתר יוטיוב שיר מאגדי העומר, באתר זמרשת "עֹמֶר עֹמֶר תְּבוּאָה חֲדָשָׁה"*, באתר www.n-k.org.il
המופע של רד ודביר

המופע של רד ודביר היא תוכנית אירוח ששודרה בערוץ 2, תחת הזכיינית רשת. בכל תוכנית, המנחים, רד אורבך ודביר בנדק, מארחים ידוענים, זמרים ושחקנים. התוכנית מבוססת על הומור ועל אופיו של רד אורבך, בובה המגלמת כוכב רוק פופולרי, אגוצנטרי וגס רוח. בסיום התכנית הקצרה, שארכה כ-25 דקות, ביצעו דואט רד והאמן שהתארח, קאבר לשיר מפורסם בהם I Put a Spell on You שביצע עם נינט טייב, Eye in the Sky עם מרינה מקסימיליאן ו-Diamonds עם אהוד בנאי. אתר האינטרנט הרשמי של המופע של רד ודביר המופע של רד ודביר, במיזם "אישים" לתיעוד היצירה הישראלית ערן סויסה, "אני ממתן את האווירה", באתר ישראל היום, 24 באוקטובר 2013 ניר קיפניס, ‏בין רקוויאם לגעגוע, באתר גלובס, 15 ביולי 2015 רוגל אלפר, "המופע של רד ודביר": הוכחה נוספת לטמטום של צופי ערוץ 2, באתר הארץ, 31 ביולי 2015 אילן קפרוב‏, קמצוץ של שפיות: "המופע של רד ודביר" מחזירה את הכבוד ללייט נייט, באתר וואלה, 25 ביוני 2015 פלייליסט שירי התכנית בערוץ היוטיוב של רשת ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
עונת 1985/1986 בליגה הלאומית בכדורסל

עונת 1985/1986 בליגה הלאומית בכדורסל הייתה העונה ה-32 של ליגת הכדורסל הבכירה בישראל. הליגה כללה 11 קבוצות (הפועל עפולה ביטלה את השתתפותה). מתכונת התחרות עם פורמט פלייאוף לא השתנה מהעונה הקודמת. שמונה הראשונות התמודדו זו מול זו (מקום ראשון מול שמיני, שני מול שביעי וכך הלאה) בסדרות של הטוב משלושה משחקים, כשלקבוצה בעלת המיקום הגבוה יותר יתרון ביתיות. מנצחות סדרות רבע הגמר (מנצחת מקום ראשון-שמיני נגד מנצחת מקום רביעי-חמישי וכך הלאה) וחצי הגמר התמודדו בסדרת גמר של טוב משלוש כאשר המנצחת בסדרת הגמר זוכה באליפות. על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו אליצור נתניה (שזכתה למקום השני לאחר הפלייאוף) והפועל קריית אונו. העונה הסדירה החלה ב-9 בספטמבר 1985 הסתיימה ב-20 בינואר 1986. לאחר הפלייאוף, העונה הסתיימה בניצחון של מכבי תל אביב בפעם ה-17 ברציפות. בהתאם לתוצאות העונה הפועל קריית אונו ירדה ליגה. הפועל עפולה/העמק התפרקה עקב כישלון האיחוד, לא שיחקה בעונה זו, ולא נכנסה קבוצה במקומה. הפועל עפולה/העמק התפרקה, לא הופיעה למשחקיה בעונה זו, ונשרה לליגה השנייה. לא נכנסה קבוצה אחרת במקומה. גביע המדינה בכדורסל 1985/1986 מידע מאתר מנהלת הליגה
הארמייה ה-11

האם התכוונתם ל... הארמייה ה-11 (האימפריה הגרמנית) – ארמייה גרמנית שפעלה במלחמת העולם הראשונה הארמייה ה-11 (ורמאכט) – ארמייה גרמנית שפעלה במלחמת העולם השנייה הארמייה ה-11 (האימפריה היפנית) – ארמייה של הצבא היפני הקיסרי שפעלה בזמן מלחמת סין–יפן השנייה הארמייה ה-11 (האימפריה האוסטרו-הונגרית) – ארמייה אוסטרו-הונגרית שפעלה במלחמת העולם הראשונה הארמייה ה-11 (האימפריה הרוסית) – ארמייה רוסית שפעלה במלחמת העולם הראשונה
הארמייה ה-12

האם התכוונתם ל... הארמייה ה-12 (האימפריה הגרמנית) – ארמייה גרמנית שפעלה במלחמת העולם הראשונה הארמייה ה-12 (ורמאכט) – ארמייה גרמנית שפעלה במלחמת העולם השנייה הארמייה ה-12 (האימפריה האוסטרו-הונגרית) – ארמייה אוסטרו-הונגרית שפעלה במלחמת העולם הראשונה הארמייה ה-12 (האימפריה הרוסית) – ארמייה רוסית שפעלה במלחמת העולם הראשונה הארמייה ה-12 (בריטניה) – ארמייה בריטית שפעלה במלחמת העולם השנייה
הארמייה ה-17

האם התכוונתם ל... הארמייה ה-17 (האימפריה הגרמנית) – ארמייה גרמנית שפעלה במלחמת העולם הראשונה הארמייה ה-17 (ורמאכט) – ארמייה גרמנית שפעלה במלחמת העולם השנייה הארמייה ה-17 (האימפריה היפנית) – ארמייה בצבא יפן הקיסרי שפעלה במלחמת העולם השנייה הארמייה ה-17 (ברית המועצות) – ארמייה בצבא האדום שפעלה במלחמת העולם השנייה
עונת 1986/1987 בליגה הלאומית בכדורסל

עונת 1986/1987 בליגה הלאומית בכדורסל הייתה עונתה ה-33 של ליגת הכדורסל הבכירה בישראל. הליגה כללה 12 קבוצות. מתכונת התחרות עם פורמט פלייאוף לא השתנה מהעונה הקודמת. שמונה הראשונות התמודדו זו מול זו (מקום ראשון מול שמיני, שני מול שביעי וכך הלאה) בסדרות של הטוב משלושה משחקים, כשלקבוצה בעלת המיקום הגבוה יותר יתרון ביתיות. מנצחות סדרות רבע הגמר (מנצחת מקום ראשון-שמיני נגד מנצחת מקום רביעי-חמישי וכך הלאה) וחצי הגמר התמודדו בסדרת גמר של טוב משלוש כאשר המנצחת בסדרת הגמר זוכה באליפות. על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל ירושלים והפועל גבת. העונה הסדירה החלה ב-22 בספטמבר 1986 הסתיימה ב-9 בפברואר 1987. לאחר הפלייאוף, העונה הסתיימה בניצחון של מכבי תל אביב בפעם ה-18 ברציפות. בהתאם לתוצאות העונה הפועל רמת גן והפועל קריית אונו ירדו ליגה. גביע המדינה בכדורסל 1986/1987 מידע מאתר מנהלת הליגה
הארמייה ה-18

האם התכוונתם ל... הארמייה ה-18 (האימפריה הגרמנית) – ארמייה גרמנית שפעלה במלחמת העולם הראשונה הארמייה ה-18 (ורמאכט) – ארמייה גרמנית שפעלה במלחמת העולם השנייה הארמייה ה-18 (ברית המועצות) – ארמייה הצבא האדום שפעלה במלחמת העולם השנייה
הארמייה ה-19

האם התכוונתם ל... הארמייה ה-19 (האימפריה הגרמנית) – ארמייה גרמנית שפעלה במלחמת העולם הראשונה הארמייה ה-19 (ורמאכט) – ארמייה גרמנית שפעלה במלחמת העולם השנייה הארמייה ה-19 (ברית המועצות) – ארמייה סובייטית שפעלה במלחמת העולם השנייה
הארמייה ה-21

האם התכוונתם ל... הארמייה ה-21 (ברית המועצות) – ארמייה של הצבא האדום שפעלה במלחמת העולם השנייה הארמייה ה-21 (ורמאכט) – ארמייה גרמנית שפעלה במלחמת העולם השנייה הארמייה ה-21 (האימפריה היפנית) – ארמייה יפנית שפעלה במלחמת העולם השנייה
הארמייה ה-24

האם התכוונתם ל... הארמייה ה-24 (ברית המועצות) – ארמייה של הצבא האדום שפעלה במלחמת העולם השנייה הארמייה ה-24 (ורמאכט) – ארמייה גרמנית שפעלה במלחמת העולם השנייה
קוסמים קטנים

קוסמים קטנים (באנגלית: Little Wizards) היא סדרת אנימציה אמריקאית בת 13 פרקים שהופקה בין השנים 1987- 1988. הסדרה שודרה בישראל בטלוויזיה החינוכית ב-1993. הסדרה מתרחשת בימי הביניים ומספרת על הנסיך דוראל שלאחר שאביו המלך מת הוא הודח מכיסא המלכות בידי מכשף מרושע בשם מורגן, שדוראל ניסה לברוח, מורגן שלח את השומרים לרדוף אחריו אבל הקוסם טוב הלב מגיסטוס הציל אותו ולימד אותו כמה קסמים כאשר יגדל למלך, אבל לאחר שנפלו מידיו של דוראל שיקויים לתוך הקדרה נוצר פיצוץ שיצר שלוש מפלצות קסם ששמם טוטי טראח ובום וביחד הם הקוסמים הקטנים שהם תלמידיו של מגיסטוס. הנסיך דוראל (יפה גבאי) - נסיך צעיר שלאחר מותו של אביו המלך הודח מכיסא המלכות על ידי מורגן, אבל מגיסטוס הציל אותו מהשומרים ולימד אותו כמה קסמים. מגיסטוס (דב רייזר) - קוסם טוב והמורה לקוסמות של דוראל ושל המפלצות. בין היתר נוהג להמציא לעיתים המצאות, בעיקר כלי תחבורה. בום (שחר צרפתי) - מפלץ קסם כחול ופחדן אשר יכול להעלים את עצמו חוץ מהעיניים שלו. טראח (עמי טראוב) - מפלץ קסם כתום וכעסן אשר יכול לשנות צורה. טוטי (אור אזולאי) - מפלצת קסם ורודה בעלת זנב אשר יכולה לעוף בעזרת ניפוח הלחיים. מורגן (אלי גורנשטיין) - מכשף מרושע אשר תפס את מקומו של אביו של דוראל והדיח את דוראל מכיסא המלכות, הנבל הראשי בסדרה. לולו (מיקי קם) - דרקונית הקסם של מגיסטוס. ליא (ליליאן ברטו) - חברת ילדות של דוראל אשר עוזרת לו להתחמק ממזימותיו של מורגן. בלה - דובת המחמד של מגיסטוס. ציפי - ציפור המחמד של ליא. ביבי - בובתה של טוטי. בעלת חיים משל עצמה ומדברת באמצעות קולות. רקס - זאב המחמד של מורגן. "קוסמים קטנים", במסד הנתונים הקולנועיים IMDb (באנגלית) "קוסמים קטנים", במסד הנתונים הקולנועיים KinoPoisk (ברוסית) "קוסמים קטנים", במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
ג'יימס סטוורידיס

ג'יימס ג'ורג' סטרווידיס (באנגלית: James George Stavridis; נולד ב-15 בפברואר 1955) הוא אדמירל בצי האמריקאי בדימוס אשר שימש כמפקד פיקוד אירופה והכוח הצבאי של נאט"ו באירופה. סטרווידיס נולד בוסט פאלם ביץ', פלורידה, לשירלי (לבית שפר) וג'ורג' סטוורידיס. בשנת 1976 השלים את לימודיו באקדמיה הימית של ארצות הברית. בסיום לימודיו הוסמך כקצין בצי ארצות הברית. סטרווידיס שירת כקצין ימי במגוון תפקידי מטה ופיקוד בספינות שטח. בשנים 1993–1995 פיקד על המשחתת "USS Barry". בשנים 2002–2004 פיקד על קבוצת הקרב של נושאת המטוסים אנטרפרייז. בשנת 2006 מונה למפקד פיקוד דרום של ארצות הברית. בשנת 2009 מונה למפקד פיקוד אירופה והכוח הצבאי של נאט"ו באירופה. לאחר פרישתו בשנת 2013 מונה לדקאן בית הספר לדיפלומטיה ומשפטים באוניברסיטת טאפטס. לסטרווידיס תואר שני ודוקטורט במשפטים ודיפלומטיה מטעם אוניברסיטת טאפטס. בשנת 2021 יצא לאור ספרו Elliot Ackerman and James Stavridis, 2034: A Novel of the Next World War פרק זה לוקה בחסר. אנא תרמו לוויקיפדיה והשלימו אותו. בשנת 2018 פרסם ג'יימס סטוורידיס דו"ח ובו המלצות מדיניות לחיזוק שיתוף הפעולה האסטרטגי בין ארצות הברית לישראל: העלאת מעמדה של ישראל לדרגה הגבוהה ביותר של בת-ברית של ארצות הברית (כמו אוסטרליה וקנדה). חידוש של מלאי התחמושת האמריקנית בישראל, בייחוד בתחמושת מונחֵית, והעברת תקציבים לישראל לשם חיזוק יכולת ההתמודדות שלה מול האיומים האיראניים. חיזוק הקשרים עם בנות בריתה של ארצות הברית המתנגדות לתוקפנות האיראנית, כולל סיוע בשיפור יכולותיהן הביטחוניות. מדיה וקבצים בנושא ג'יימס סטוורידיס בוויקישיתוף ג'יימס סטוורידיס, ברשת החברתית פייסבוק ג'יימס סטוורידיס, ברשת החברתית אקס (טוויטר) ג'יימס סטוורידיס, ברשת החברתית LinkedIn אמיר אורן, מפקד נאט"ו וצבא ארה"ב באירופה: ישראל בטוחה מתמיד, באתר הארץ, 6 בספטמבר 2012 אמיר אורן, החבילה של הדוד, באתר הארץ, 21 באפריל 2013 אמיר אורן‏, מול פוטין, נסראללה, אסד ואיראן: האם המשחתות האמריקניות יטילו עוגן בנמלי ישראל?, באתר וואלה, 3 בפברואר 2018. אריק שמיט, ניו יורק טיימס, רוסיה הגבירה נוכחות של צוללות תקיפה באוקיינוס האטלנטי, באתר הארץ, 24 באפריל 2016. אמיר אורן, מפקד נאט"ו: "הטורקים גירשו את סבי בטיהור אתני נגד יווני איזמיר", באתר הארץ, 15 באוקטובר 2009. סוכנויות הידיעות, נאט"ו הודיעה על מינוי מפקד צבאי חדש, באתר nrg‏, 12 במאי 2009. אפרים הלוי, תרחיש האימים הזה אולי נראה רחוק, אבל עלול עוד להתממש, באתר הארץ, 20 בספטמבר 2021 James Stavridis, [http://jinsa.org/wp-content/uploads/2018/10/ATLAS-SUPPORTED-Strengthening-U.S.-Israel-Security-Cooperation_web.pdf ATLAS SUPPORTED: Strengthening U.S.-Israel Strategic Cooperation], jinsa.org, ‏May 2018 דוד וינברג, ‏"מה חוץ מעיצומים?", השילוח, 11, ספטמבר 2018 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
תותח אוטומטי

תותח אוטומטי הוא כלי ירייה אוטומטי היורה תחמושת בקליבר של 20 מילימטר ומעלה, ולרוב בעלת רש"ק חודר שריון או נפיץ. התותח האוטומטי מסוגל לירי אוטומטי מלא בבודדות, צרורות וירי רציף. התותחים האוטומטיים הם בדרך כלל בקליברים שנעים בין 20 מ"מ ל-40 מ"מ, ומותקנים על גבי מטוסי קרב, מסוקי קרב ורכב קרבי משוריין, בעיקר נגמ"שי לחימה. ישנם שני סוגים של תותחים אוטומטיים: תותח מסתובב רב-קני המבוסס על התכנון של מקלע גאטלינג ונועד לאפשר ירי מהיר במיוחד, בעיקר נגד כלי טיס, מכונה באנגלית Gatling Gun תותח חד-קני רגיל שנועד לירי פגזים גדולים יותר, כגון פגזים נגד טנקים. A-10 F-4 F-16 F-15 F-35 F-22 סוחוי Su-37 סוחוי Su-35 סוחוי Su-30 סוחוי Su-27 מיג-29 מיג-35 מיג 1.44 מדינות העולם המערבי ונאט"ו שוודיה תותח בופורס 40 מ"מ רב-תכליתי ארצות הברית M61A1 וולקן - תותח גאטלינג בקליבר 20 מ"מ, מותקן על מטוסי קרב מערביים דוגמת ה-F-4 פנטום, F-15 איגל ו-F-16 פייטינג פלקון וגם על כלי שיט כחלק ממערכת הפלנקס שווייץ תותח אורליקון 20 מ"מ המותקן על גבי כלי שיט ארצות הברית GAU-8/A אוונג'ר - תותח גאטלינג בקליבר 30 מ"מ, מותקן על ה-A-10 ת'נדרבולט II ארצות הברית M242 בושמאסטר - תותח בקליבר 25 מ"מ המותקן על נגמ"ש לחימה בראדלי ארצות הברית M-197 - התותח שמורכב במסוקי ה-AH-1 קוברה ארצות הברית M230 - תותח אוטומטי בקליבר 30 מ"מ המותקן על מסוק קרב AH-64 אפאצ'י ארצות הברית GAU-12 אקוולייזר - תותח גאטלינג בקליבר 25 מ"מ, מותקן במקדונל דאגלס AV-8B הרייר II ובלוקהיד AC-130 ארצות הברית GAU-22 אקוולייזר - תותח גאטלינג בקליבר 25 מ"מ שמותקן על ה-F-35 לייטנינג II מדינות הגוש המזרחי ברית המועצות ZU-23-2 - תותח נ"מ ברית המועצות ZSU-23-4 שילקה - תותח נ"מ תותח נשק אוטומטי מקלע מקלע גאטלינג מקלע רימונים (מקל"ר) מדיה וקבצים בנושא תותח אוטומטי בוויקישיתוף
טרה קונר

טרה אליזבת קונר (אנגלית: Tara Elizabeth Conner; נולדה ב-18 בדצמבר 1985) היא דוגמנית אמריקאית ומיס ארצות הברית 2006. קונר נולדה בדאלאס שבטקסס וכשהייתה בת כמה שבועות עברה משפחתה לקנטאקי. ב-2002 נבחרה ל"מיס הנוער של קנטאקי" וכסגנית שנייה ל"מיס הנוער של ארצות הברית". בנובמבר 2005 נבחרה למיס קנטאקי, ובמסגרת זו התארחה בפרק של התוכנית "דיל או לא דיל", ביחד עם חמישים ואחת המתמודדות האחרות על התואר מיס ארצות הברית, ובתחרות ארצית זו שנערכה בבולטימור זכתה במקום הראשון. כהונתה כמיס ארצות הברית עוררה שערורייה, בכך שפורסם שהשתתפה במסיבות אלכוהול פרועות ואף השתמשה בסמים והתנהגה בהתנהגות פרועה, שלא הולמת מלכת יופי המייצגת את מדינתה. יש שטענו מנגד, שקונר בעצמה הפיצה שמועות אלו, ושהיא ארגנה שערורייה זו עקב כך שהייתה מעוניינת לזכות בתשומת לב. ארגון מיס תבל שבראשו עמד דונלד טראמפ שקל לשלול ממנה את תוארה ולהכתיר את סגניתה מיס קליפורניה כמיס ארצות הברית. במהלך מסיבת עיתונאים טענה קונר שעשתה מספר טעויות בחייה אך סירבה להגיב לשמועות אודותיה על שימוש בסמים. לבסוף הכריז טראמפ שלא תפוטר ושמגיע לטרה הזדמנות שנייה ושהוא חושב שהיא בחורה טובה. היא התארחה בפרק של התוכנית פרויקט מסלול שבה המשימה של המתמודדים הייתה לעצב לקונר שמלת ערב עבור תחרות מיס תבל. בתחרות מיס תבל שנערכה בלוס אנג`לס עלתה לשלה הגמר ונבחרה לסגנית רביעית, במהלך כהונתה התגוררה בדירתו של טראמפ בניו יורק ולקחה חלק באירועי מדיה שונים. ב-2007 השתתפה קונר בתוכנית המציאות "מקום התחרות" העוקבת אחר מלכות יופי שונות. מדיה וקבצים בנושא טרה קונר בוויקישיתוף טרה קונר, ברשת החברתית פייסבוק טרה קונר, ברשת החברתית אקס (טוויטר) האם תודח מיס ארצות הברית?, באתר ערוץ 10 הדר פרבר, הזדמנות שנייה למיס אמריקה, באתר news1
אין חבוש מתיר עצמו מבית האסורים

אין חבוש מתיר עצמו מבית האסורים הוא ביטוי שמקורו בתלמוד הבבלי שמשמעותו היא שאדם לא יכול לבצע דברים שנצרכים לו, גם בדברים שהיה יכול לבצע אילו היה צריך לעשותם לחברו. המשל לכך הוא אסיר שאינו יכול לחלץ את עצמו מבית הסוהר. ביטוי זה מופיע 3 פעמים בתלמוד הבבלי: במסכת ברכות מסופר על רבי יוחנן שחלה ונזקק לכך שרבי חנינא יתן לו את ידו על מנת להעמידו מחליו. שואלת הגמרא מדוע לא העמיד רבי יוחנן את עצמו מחליו, ומיישבת: "אין חבוש מתיר עצמו מבית האסורים". ואף רבי יוחנן שיכל לרפא חולים אחרים, אינו יכול לרפא את עצמו, אלא הוא זקוק לעזרת אחרים. במסכת נדרים מובא שתלמיד חכם מנדה את עצמו ומפר את הנידוי שנידה את עצמו, ומסבירה הגמרא שהחידוש בכך הוא שאין אומרים כאן "אין חבוש מתיר עצמו מבית האסורין". במסכת סנהדרין מסופר על מלחמתו של דוד המלך עם ישבי בנוב בה השתמש אבישי בן צרויה בשם קדוש כדי להציל את דוד, ומוסבר שדוד עצמו לא יכול היה לומר שם זה משום ש"אין חבוש מוציא עצמו מבית האסורין". במדרש רבה מובא שתפילת החולה על עצמו יפה מתפילת אחרים עליו. הקשו על כך כמה ראשונים ואחרונים, הרי בגמרא בברכות נאמר שהחולה אינו יכול להועיל לרפואתו כמו מה שאחרים יכולים לעשות עבורו. החזקוני ורבי אליהו מזרחי תרצו שבדרך כלל אין החולה יכול להתכוון כראוי, ולכן עדיפה תפילת אחרים עליו, אך במקרה בו החולה מצליח לכוון כראוי, תפילתו עדיפה. לעומת זאת המהר"ל והט"ז מחלקים בין עזרה רגילה וסגולה, בה כוחו של אחר יפה מכוחו של החולה, ואילו בתפילה, בה הסיוע מגיע ממרום ולא מכוחו של המתפלל, תפילתו של החולה עדיפה על תפילת אחרים. תלמוד בבלי, מסכת ברכות, דף ה', עמוד ב'. תלמוד בבלי, מסכת נדרים, דף ז', עמוד ב'. תלמוד בבלי, מסכת סנהדרין, דף צ"ה, עמוד א'. פרשת וירא, פרשה נג יז-יח, מובא בפירוש רש"י על התורה ספר בראשית פרק כא פסוק יז. חזקוני בראשית פרק כא פסוק יז, ופירוש הרא"ם שם. גור אריה בראשית פרק כא פסוק יז, דברי דוד שם.
אסור לשחק באוכל

אסור לשחק באוכל (באנגלית: All in the Family) הוא שמו של סרט אימה ישראלי עלילתי קצר משנת 2016. במאי קולנוע ותסריטאי הסרט הוא דניאל רימון, בוגר בית הספר לקולנוע שבמדרשה לאומנות בבית ברל ומחבר סדרת ספרי מדע בדיוני פנטזיה "עולם אחר", הראשון "טקס האש" ב-2019 (מהדורה שנייה ב-2022) והשני "החול זוכר" ב-2022 שנכתבו בהשראת הסרט הקצר. תמי (נטע חן-טוב) היא נערה מתבגרת השואפת להשתלב בחברה כמו כולם. לילה אחד החבר החדש שלה, דביר (אלי מועלם), נשאר לארוחת ערב בבית הוריה של תמי - אלכס (עודד מנסטר) ורחלי (הילה די קאסטרו). בעוד ההורים של תמי נראים נחמדים, המשפחה מסתירה סוד אפל. תסריט ובימוי: דניאל רימון הפקה: תומאס ברגר צילום: ויטלי אגרונוב עריכה: מירי כהן מוזיקה: רותם מואב עודד מנסטר בתפקיד אלכס, אביה של תמי. הילה די קאסטרו בתפקיד רחלי, אמא של תמי. אלי מועלם בתפקיד דביר, החבר של תמי. נטע חן-טוב בתפקיד תמי. "אסור לשחק באוכל", במסד הנתונים הקולנועיים IMDb (באנגלית) "אסור לשחק באוכל", במסד הנתונים הקולנועיים KinoPoisk (ברוסית) הסרט 'אסור לשחק באוכל' ביוטיוב iHorrorb אתר אישים עמוד פייסבוק [1] [2] [3] [4] [5] [6] [7] [8] [9] [10] [11] [12] [13] [14] [0=68.ARDOurMGNIioFPEErBz7LI1BO3ZLDddyHYdNcN8RV60CS_YYBf6ey66rJ1SUJv7ypkQHQL4LVXPdwRiEL0Ml01HEKVQVCLYoc1HweHs25DVXZRXa0z0JAFCahKeEBJhYNyNeUfe-JZw7SbVHlRutCaFC3DVbq49rUIlosYXgwrs1gsYwFCEjDXHAdMNkm5R26nQ7ALvBq11FOVUjkNPdDz6xHyGxQDP3Iu4stxjFYF5jKuT1C4YSJ5mlqmI9gMqtoHvFuxjPPDGgnHq2wMDEC30taxI81OBldsrPaiHj5DIG3P9ZPA54W20Gqkj5E90]
איתמר בן חיים

איתמר בן חיים (נולד ב-15 ביולי 1978) הוא קצין בצה"ל בדרגת תת-אלוף, המשמש מפקד עוצבת אדום. קודם לכן שימש מפקד יחידת רפאים, מפקד חטיבת יהודה, מפקד חטיבת הנגב, קצין אג"ם של אוגדת איו"ש, מפקד בא"ח צנחנים ומפקד גדוד 202. בן חיים נולד וגדל בנווה דקלים שבגוש קטיף. למד בישיבת ההסדר ירוחם. התגייס לצה"ל בשנת 1998, התנדב לצנחנים ושובץ בגדוד 202. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 202 ומונה למפקד מחלקת מסלול. בהמשך שירת כקצין המבצעים (קמב"ץ) הגדודי. לאחר מכן מונה למפקד פלוגת מסלול. בהמשך שימש כמפקד פלוגה מסייעת בגדוד 202. לאחר מכן מונה למפקד פלגה ביחידת מגלן. במהלך תפקידו, כוח בפיקודו נתקל בחוליית מחבלים מחזבאללה שחדרה לשטח ישראל באזור הר דב; בקרב שהתפתח נהרג מפקד חוליית המחבלים ומחבל נוסף נפצע, שני המחבלים הנותרים, בהם הפצוע, נמלטו. בהמשך מונה לסגן מפקד גדוד 101 בין השנים 2008–2009, בין היתר במהלך מבצע עופרת יצוקה. לאחר מכן שימש כמפקד מחזור "יודפת" בבא"ח צנחנים בין השנים 2009–2011. באפריל 2011 הועלה לדרגת סא"ל ומונה למפקד גדוד 202, ושימש בתפקיד עד אוקטובר 2012. בהמשך שימש כסגן מפקד חטיבת הצנחנים בין השנים 2012–2013. בספטמבר 2013 מונה למפקד בא"ח צנחנים, ושימש בתפקיד עד ספטמבר 2015. לאחר מכן מונה לקצין אג"ם של אוגדת איו"ש, ושימש בתפקיד בין השנים 2015–2016. ב-10 באוגוסט 2016 הועלה לדרגת אל"ם ומונה למפקד חטיבת הנגב, במקביל כיהן כמפקד מגמת מג"דים בקורס מפקדי פלוגות ומפקדי גדודים, את תפקידיו סיים ב-2 ביולי 2018. ב-6 באוגוסט 2018 מונה למפקד חטיבת יהודה, תפקיד בו שירת עד 12 באוגוסט 2020. לאחר מכן היה חניך במכללה לביטחון לאומי במחזור מ"ח (2020–2021). ב-27 ביולי 2021 מונה למפקד יחידת רפאים, ושימש בתפקיד עד 30 ביולי 2023. ב-6 באוגוסט 2023 הועלה לדרגת תא"ל ומונה למפקד עוצבת אדום. בן חיים מתגורר במודיעין, נשוי לחני ואב לשלושה. בעל תואר ראשון במנהל עסקים מהקריה האקדמית אונו, ותואר שני במדעי החברה מאוניברסיטת חיפה. מדיה וקבצים בנושא איתמר בן חיים בוויקישיתוף אמיר בוחבוט‏, תדע כל אם עברייה: האם המפקדים בשדה הקרב באמת הוכשרו לכך?, באתר וואלה, 21 במרץ 2015 דנה פטרוב, אדום עולה: היום יתגייסו לוחמי חטיבת הצנחנים, באתר צה"ל (דרך ארכיון האינטרנט), 21 בנובמבר 2013 אמיר בוחבוט‏, תדע כל אם עברייה: האם המפקדים בשדה הקרב באמת הוכשרו לכך?, באתר וואלה, 21 במרץ 2015 גל פרל פינקל, חזבאללה במשבר, אבל לא כדאי להוריד ממנו את העיניים, באתר זמן ישראל, 6 באפריל 2020 יואב זיתון ושירי הדר, מחאת הפצ'ולי: "חיילים הפכו רהיטים במוצב", באתר ynet, 7 באוגוסט 2012 אור הלר, הצניחה היא עדיין יכולת מבצעית חשובה, "ישראל דיפנס", 12 באוקטובר 2013 בדילוגים: צפו בלוחמי גדס"ר צנחנים בתרגיל פלוגתי, באתר ‏מאקו‏, 6 בספטמבר 2015 תרגיל הפתע המטכ"לי של אוגדת סיני, דובר צה"ל, 21 במרץ 2017 עדו בן פורת, "למנוע ולסכל טרור - למען התושבים", באתר ערוץ 7, 6 באוגוסט 2018 "פיתחנו שיטות ייחודיות לאיתור האויב", באתר ערוץ 7, 12 באוגוסט 2020 מפקד חדש ליחידת "רפאים", באתר צה"ל, 28 ביולי 2021 רשימת המינויים החדשים בצה"ל, באתר צה"ל, 11 ביולי 2022 מפקד חדש לעוצבת "אדום", באתר צה"ל, 6 באוגוסט 2023
פטרישה פאסלר

פטרישיה פאסלר (בגרמנית: Patricia Faessler; נולדה ב-12 בנובמבר 1974) היא דוגמנית ואמנית שווייצרית. מיס שווייץ לשנת 1993. פאסלר נולדה בציריך. בילדותה למדה בלט בתיאטרון של ציריך. היא החלה לדגמן בגיל שש עשרה, וב-1991 ייצגה את שווייץ בתחרות מראה השנה של עלית ועקב כך שימשה כדוגמנית הבית של חברת הביגוד השווייצרית "Tally Weijl". ב-1993 נבחרה ל"מלכת היופי של שווייץ" וייצגה את מדינתה בתחרות מיס עולם 1993 ומיס תבל 1994 שם זכתה במקום השישי. היא הצטלמה למגזינים הרפרס בזאר וקוסמופוליטן ודגמנה עבור לקוסט, מקס מארה ולוריאל. במהלך שנות התשעים אף שימשה כדוגמנית של קו מוצרים דרמטולוגיים לטיפוח העור ב-42 מדינות, הנקרא "Louis Widmer". בנוסף לכך, פאסלר היא גם אמנית והציגה תערוכה של ציורים ותצלומים שלה. ב-2010 סיימה תואר באתיקה יישומית באוניברסיטת ציריך. היא פעילה במספר ארגונים חברתיים ובין היתר אחראית על פרויקט המקדם חינוך לילדים באפריקה. אתר האינטרנט הרשמי של פטרישה פאסלר (באנגלית) פטרישה פאסלר, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פלג ניאגו

פלג ניאגו (נולד ב-1970) הוא קצין צה"ל במילואים בדרגת תת-אלוף ששירת כמפקד בסיס תל נוף של חיל האוויר הישראלי. מכהן כמנכ"ל מועצה אזורית בני שמעון. ניאגו נולד וגדל בקיבוץ אפיקים. התגייס לצה"ל ב-1989 וב-1991 סיים קורס טיס (מס' 124) במגמת קרב. שירת כטייס קרב על מטוסי F-4 פנטום, F-16A, ‏F-16C/D, ‏F-15 איגל. שימש סמ"ט ב' בטייסת מטוסי סקייהוק. הוא הדריך פרחי טיס וב-2005 מונה למפקד טייסת מתקדם קרב בבית הספר לטיסה. ב-2006 מונה למפקד טייסת 117 וב-2008 למפקד טייסת 107 - טייסת מטוסי F-16I ("סופה"). ב-2010 מונה למדריך ראשי בבית הספר לטיסה. באוגוסט 2012 מונה לראש מחלקת הדרכה בלהק האוויר. ב-2014 מונה למפקד בסיס רמון, הוא שירת בתפקיד עד 2016. לאחר מכן היה חניך במכללה לביטחון לאומי במחזור מ"ד (2016–2017). בספטמבר 2017 מונה למפקד בסיס תל נוף ושימש בתפקיד עד ספטמבר 2019. לאחר מכן פרש משירות הקבע. בדצמבר 2019 מונה למנכ"ל מועצה אזורית בני שמעון. ניאגו בעל תואר ראשון בגיאופיזיקה ומדעים פלנטריים מאוניברסיטת תל אביב ותואר שני בביטחון לאומי ואסטרטגיה מהמכללה לביטחון לאומי. הוא תושב קיבוץ להב, נשוי ואב לחמישה. מדיה וקבצים בנושא פלג ניאגו בוויקישיתוף מפקד בסיס תל-נוף: תא"ל פלג ניאגו, באתר חיל האוויר הישראלי, 17 בספטמבר 2017 קרני עם-עד, בפעם השנייה ב-20 שנה: בן אפיקים כובש את תפקיד מפקד בסיס חיל האוויר תל נוף, באתר mynet‏ קיבוץ, 19 בספטמבר 2017